Deținuții condamnați pentru omor sau viol pot fi liberați condiționat, în continuare, din cauza greșelii parlamentarilor.
Liberarea condiţionată poate fi dispusă în continuare pentru infracţiuni de omor sau viol. Proiectul de lege care ar fi eliminat această posibilitate a fost declarat neconstituţional. Parlamentarii nu au respectat procedura de adoptare a unui proiect de lege.
Deținuții condamnați pentru infracțiuni grave pot fi liberați, în continuare, înainte de termen. Legea care ar fi eliminat această posibilitate a fost adoptată neconstituţional.CCR a constatat că documentul nu a fost adoptat de ambele camere ale Parlamentului. Concret, proiectul a trecut fără dezbatere de Senat, iar deputaţii l-au aprobat apoi într-o altă formă. Pentru a intra în vigoare, legea trebuie să se întoarcă în Parlament. Până atunci, cei condamnați pentru crime sau violuri pot ieși mai repede din închisoare. Chiar și cei care au primit pedepse pe viață.697 de persoane au fost liberate condiţionat în primele şase luni ale anului, 273 dintre acestea erau condamnate pentru omor. Între 2014 şi 2018, au fost eliberaţi peste 50.000 de deţinuţi, dintre aceştia, aproape 10.000 s-au întors în penitenciar, conform ANP.